钦定古今图书集成/理学汇编/文学典/第176卷 > 徐师曾文体明辩 > 《跋刘子勉行状》前人
## 钦定古今图书集成/理学汇编/文学典/第176卷 > 徐师曾文体明辩 > 《跋刘子勉行状》前人

余自为童子时，得见大夫公于病翁先生之侧，闻其
自诵所为程试之文，意气伟然，音节华畅，已知敬爱
其人。后因葬亲于公之乡，始得从公游，好款密。见公
“居家、居乡言行之详，及闻其所以施于官政者，表里
殚尽，莫非忠厚信实、慈惠恭俭之意，于是始益心服
其为人。”及公之没，其诸子示以此书，盖将使志其墓。
会余方有幽忧之疾，不遑序次，然“三复其文而参以
平生所闻见，盖无一词之非实也。顾念岁月逾迈，后
生之及见前辈者日加少而俗愈媮也，为之太息而
识其后云。”新安朱熹书。